ده بالا یو ټیم د بټی کوټ ولسوالۍ کې ځایی اوسېدونکو ته پراخ خدمات وړاندې کړی دی. د ننګرهار ولایت په بټی کوټ ولسوالۍ کې د افغانی سرې میاشتې ده بالا یو ګرځنده روغتیایی ټیم په تېره یوه اونۍ کې ۵۳۶ تنه او پی ډی ناروغان، چې ۱۹۴ یې له پنځو کلونو کم عمره ماشومان او نور یې لویان دی، معاینه او وړیا درمل یې ور کړی دی. په همدې توګه ۱۲۸۰ کوچنی ماشومان د پولیو څاڅکو په ګډون واکسین شوی او ۱۱۳ مېرمنو ته د ټی ټی واکسین شوی دی. د پورته یادو شویو خدماتو سربېره د ده بالا یو ګرځنده روغتیایی ټیم د ننګرهار د بټی کوټ ولسوالۍ په چهاردهی، مالداری، تکیه، ګرداب، ګړی او لچه پور کلیو کې ۵۰۰ کسانو ته، چې ۳۰۰ یې ښځینه دی، د یو شمېر ساری او ِغیر ساری ناروغیو اړوند عامه پوهاوی ور کړل شوی. د یادولو وړ ده، چې افغانی سره میاشت اوس مهال په ټول هېواد کې ۹۷ ګرځنده روغتیایی ټیمونه لری، چې زیاتره په هغو سیمو کې فعالیت کوی، چې هغوی کلینیکونو ته لاسرسی نه لری. 10:18 AM د ا.س.م د ننګرهار نشرات 10:19 AM